Respiratorna frekvencija

**Frekvencija disanja** je brzina kojom se odvija disanje; nju određuje i kontrolira respiratorni centar mozga. Frekvencija disanja osobe obično se mjeri udasima u minuti.
## Mjerenje
Frekvencija disanja u ljudima mjeri se brojanjem broja udisaja tokom jedne minute, brojanjem koliko se puta grudni koš podigne. Senzor brzine disanja optički senzor može se koristiti za praćenje pacijenata tokom skeniranja magnetnom rezonancom. Frekvencija disanja može se povećati kod groznica, bolesti ili drugih zdravstvenih stanja.
U literaturi su zabilježene netačnosti u mjerenju disanja. Jedna studija je uporedila brzinu disanja mjerenu korištenjem perioda brojanja od 90 sekundi sa punom minutom i pronašla značajne razlike u brzinama. Druga studija je otkrila da su brzine disanja kod beba, mjerene pomoću stetoskopa, bile 60–80% veće od onih mjerenih pored krevetića bez pomoći stetoskopa. Slični rezultati se vide kod životinja kada se s njima rukuje i kada se ne rukuju - invazivnost dodira je očigledno dovoljna da izazove značajne promjene u disanju.
 
Uobičajeno se koriste i razne druge metode za mjerenje brzine disanja, uključujući impedanciju pneumografiju, i kapnografija koje se obično primjenjuju u praćenju pacijenata. Osim toga, u razvoju su nove tehnike za automatsko praćenje brzine disanja pomoću nosivih senzora, kao što je procjena brzine disanja iz signala elektrokardiograma, fotopletizmograma ili akcelerometrije].
Frekvencija disanja se često zamjenjuje s terminom ćestoća disanja. Međutim, ovo ne treba smatrati frekvencijom disanja jer se realni signal disanja sastoji od mnogo frekvencija.

## Normalni raspon
Za ljude, tipska frekvencija disanja za zdravu odraslu osobu u mirovanju je 12–15 udisaja u minuti. Respiratorni centar uspostavlja mirni respiratorni ritam na oko dvije sekunde za udah i tri sekunde za izdah. To daje nižu od prosječnih frekvencija od 12 udaha u minuti.
Prosječne frekvencije disanja u mirovanju po godinama su:
* od rođenja do 6 sedmica: 30–40 udisaja u minuti
* 6 mjeseci: 25–40 udisaja u minuti
* 3 godine: 20–30 udisaja u minuti
* 6 godina: 18–25 udisaja u minuti
* 10 godina: 17–23 udisaja u minuti
* Odrasli: 15–18 udisaja u minuti
* 50 godina: 18–25 udisaja u minuti
* Starije osobe ≥ 80 godina: 10–30 udisaja u minuti. Evaluacija respiratorne frekvencije za diferencijaciju težine bolesti kod beba mlađih od 6 mjeseci pokazala je da nije baš korisna. Otprilike polovina beba imala je respiratornu frekvenciju iznad 50 udisaja u minuti, čime se dovodi u pitanje vrijednost "graničnog broja" od 50 udisaja u minuti kao indikatora ozbiljne respiratorne bolesti.
Također je objavljeno da faktori poput plakanja, spavanja, uznemirenosti i dobi imaju značajan utjecaj na respiratornu frekvenciju.  Kao rezultat ovih i sličnih studija, vrijednost respiratorne frekvencije kao indikatora ozbiljne bolesti je ograničena.
Ipak, respiratorna frekvencija se široko koristi za praćenje fiziologije akutno bolesnih hospitaliziranih pacijenata. Redovno se mjeri kako bi se olakšala identifikacija promjena u fiziologiji, zajedno s drugim vitalnim znacima. Ova praksa je široko prihvaćena kao dio sistema ranog upozoravanja.
 
## Abnormalne respiratorne frekvencije 
## Također pogledajte 
*Subparabrahijalno jezgro - jezgro u moždanom deblu koje reguliše brzinu disanja
*Respiratorni sistem
*Otkucaji srca i puls te sistolni i dijastolni krvni pritisak mjerenja i nivo zasićenosti kisikom - neki drugi vitalni znaci - mogu pružiti srodne informacije o srcu i plućima i velikim krvnim sudovima, budući da ovi sistemi rade jedan s drugim, relativno su blizu jedan drugom u bruto (makroskopskoj) anatomiji i fiziološki su vrlo povezani.
## Reference 
Kategorija:Respiratorna fiziologija
Kategorija:Respiratorna terapija
Kategorija:Vremenske brzine
Kategorija:Disanje